ফের লেদার কমপ্লেক্স থেকে উদ্ধার এক ব্যাক্তির দেহ

কলকাতা: ফের কলকাতার লেদার কমপ্লেক্স (Body Found in Kolkata Leather Complex) থেকে উদ্ধার এক ব্যাক্তির দেহ! লেদার কমপ্লেক্সের ভিতরের খাল থেকে উদ্ধার এক অজ্ঞাত ব্যক্তির দেহ। কমপ্লেক্সের ভিতরের খালে মৃতদেহটি ভাসতে দেখা যায়। খবর পেতেই ঘটনাস্থলে পৌঁছয় কলকাতা লেদার কমপ্লেক্স থানার পুলিশ (Leather Complex Police Station)। খুন নাকি অন্য কিছু? তদন্তে নেমেছে পুলিশ।

সূত্রের খবর, বৃহস্পতিবার সকালে লেদার কমপ্লেক্সের ১ নম্বর গেটের ভিতরের খালে একটি মৃতদেহ
ভাসতে দেখা যায়। স্থানীয়দের দেহটি নজরে পড়তেই ব্যাপক চাঞ্চল্যের সৃষ্টি হয় গোটা এলাকায়। সঙ্গে সঙ্গে স্থানীয়রা পুলিশে খবর দেন। খবর পাওয়া মাত্রই ঘটনাস্থলে ছুটে আসে কলকাতা লেদার কমপ্লেক্স থানার পুলিশ (Leather Complex Police Station)। পুলিশ খাল থেকে মৃতদেহটি উদ্ধার করে।

আরও পড়ুন: পুলিশকর্মীর ঘুষ মামলার তদন্ত নিয়ে অসন্তুষ্ট বিচারপতি, কী বললেন?

বর্তমানে দেহটি ময়নাতদন্তের জন্য পাঠিয়েছে পুলিশ। প্রাথমিকভাবে মৃত ব্যক্তির নাম, পরিচয় কিছুই জানা যায়নি। খুন নাকি আত্মহত্যা? রহস্য উদ্ঘাটনে ঘটনার তদন্ত শুরু করেছে কলকাতা লেদার কমপ্লেক্স থানার পুলিশ।

উল্লেখ্য, এই প্রথম নয়। এর আগেও গত অগাস্ট মাসে লেদার কমপ্লেক্সের ২ নম্বর গেটের ছয় নম্বর প্লটের কাছে বিল্কিস বিবি নামের এক মহিলা শ্রমিকের রক্তাক্ত দেহ উদ্ধার হয়। রক্তাক্ত অবস্থায় তাঁকে পড়ে থাকতে দেখেন তাঁর স্বামী করিম। পুলিশের প্রাথমিক ধারণা ছিল ধারালো অস্ত্রের আঘাতে তাঁকে খুন করা হয়েছে। খুনের মামলা রুজু করেই তদন্ত শুরু করে পুলিশ। যদিও এখনও এই ঘটনায় কাউকে গ্রেফতার করতে পারেনি পুলিশ।

দেখুন অন্য খবর